Chom a ra din da glask prouiñ ar goñjekturenn-mañ, ar pezh a rin gant statistikoù. Ur remerk ouzhpenn a rin war ur pleg fall a zo deuet en emsav  brezhoneg e-kerz an XXvet kantved : graet zo bet evel ma vije bet brezhonegerien hepken e-mesk ar vretoned, hag evel ma vije bet mezhus anzav ur varregezh bennak war ar galleg. Amañ da-heul, e vo kavet galleg forzh pegement : netra naturelloch peogwir e vin lennet gant tud hag a zo gallegerien a-vihannik evit 90 % anezhe. Ha moarvad e vez kavet ivez 90 % a challegerien a-vihannik e-touez an dud a skriv brezhoneg e penn kentañ an unvet kantved warn ugent, ha spered ar galleg eo a vez santet kalz re alies war ar skridoù abaoe tost kant vloaz bremañ.